соше́дшымся бо ѻбои́мъ самобы́тнѣ, по ѵпоста́си єди́нственной, сугу́бъ єстество́мъ происхо́дитъ: ве́сь бг҃ъ, и ве́сь чл҃вѣ́къ, во ѻбои́хъ соверше́нствіихъ, дѣйстви́тельными сво́йствы изъ̑явля́я: пострада́въ бо на крс̑тѣ̀ пло́тію, безстра́стный то́йже пребы́сть бж҃е́ственнѣ: я́кѡ человѣ́къ умры́й, па́ки ѡживѐ я́кѡ бг҃ъ тридне́венъ, держа́ву сме́ртную низложи́въ, изъ̑ истлѣ́нія изба́вль человѣ́чество